el el el el el el el el el el el el el el el el el el el el el el el en el el el el el el zh el el el el el el el el el el el el el el el el el el el el el el el el it el it el el el el el el el el el el el el el el el el el en en el el el el el el el el el el el el el el el el el el el el el el
Ο Γυμναστικός Πολιτιστικός Σύλλογος Πέλοψ Κιάτου[2] είναι αθλητικό σωματείο της Κορινθίας με έδρα το Κιάτο.Ιδρύθηκε επίσημα το 1926 και χρώματά του αποτελούν το ερυθρό και το λευκό.
wikidata (π • σ • ε )
Υπήρξε ένα από τα ιδρυτικά σωματεία της Ε.Π.Σ. Κορινθίας και οι μεγαλύτερες διακρίσεις για το ποδοσφαιρικό του τμήμα είναι η συμμετοχή του επί σειρά ετών στα πρωταθλήματα της Γ΄ και της Δ΄ Εθνικής, ενώ την περίοδο 1980-81 μετείχε στο Νότιο Όμιλο της Β΄ Εθνικής κατηγορίας.[3] Είναι πολυνίκης του πρωταθλήματος και του κυπέλλου Ε.Π.Σ. Κορινθίας και έχει κατακτήσει 1 φορά το Κύπελλο Ελλάδας ερασιτεχνών. Ως έδρα του χρησιμοποιεί το Δημοτικό Στάδιο Κιάτου, χωρητικότητας 1000 καθήμενων θεατών.
2 Παρουσία στα εθνικά πρωταθλήματα
Ιδρύθηκε το 1926 και 20 χρόνια αργότερα, το 1946, αποτέλεσε ένα από τα ιδρυτικά σωματεία της Ε.Π.Σ. Κορινθίας,[4] αγωνιζόμενος έκτοτε επίσημα και ανελλιπώς από τα πρωταθλήματα. Συμμετείχε στο πρώτο πρωτάθλημα που διοργάνωσε επίσημα η Ε.Π.Σ. Κορινθίας τη σεζόν 1946-47 και από τότε είχε πάντοτε πρωταγωνιστικό ρόλο κατακτώντας το πρωτάθλημα τις χρονιές, 1947-48,[5] 1948-49,[6] 1949-50,[7][8] 1952-53, 1965-66, 1972-73, 1973-74, 1987-88, 1998-99, 2002-03, 2005-06, 2007-08, 2011-12 και για τελευταία φορά τη σεζόν 2016-17.
Τη σεζόν 1966-67 αγωνίστηκε για πρώτη φορά σε εθνικό πρωτάθλημα, συμμετέχοντας στο πρωτάθλημα της Γ΄ Εθνικής που εφαρμόστηκε επίσημα για πρώτη φορά. Το 1973 έφτασε ως τον τελικό του Κυπέλλου Ελλάδας ερασιτεχνών που διεξήχθη στις 30 Ιουνίου στο γήπεδο Νίκαιας και ηττήθηκε από τη Δάφνη Ερυθρών.[9] Επίσης, το 1973 και το 1974 συμμετείχε αμφότερα ως πρωταθλητής Ε.Π.Σ. Κορινθίας στους αγώνες μπαράζ πρωταθλητών Ε.Π.Σ., χωρίς όμως να καταφέρει να κατακτήσει την άνοδο. Τη σεζόν 1977-78 αγωνίστηκε στη νεοσύστατη Εθνική Ερασιτεχνική κατηγορία, τρίτη τη τάξει κατηγορία. Τη σεζόν 1979-80 αναδείχθηκε πρωταθλητής του 2ου ομίλου, επικρατώντας την 38η και τελευταία αγωνιστική εκτός έδρας επί της Ελλάς Βέλου με 1-2 και κέρδισε την ιστορική και πολυπόθητη άνοδο στην Β΄ Εθνική.[10][11] Δεν κατάφερε να παραμείνει στην δεύτερη εθνική κατηγορία και τη σεζόν 1981-82 αγωνίστηκε εκ νέου στην Εθνική Ερασιτεχνική κατηγορία, ενώ τη σεζόν 1982-83 αγωνίστηκε στο νεοσύστατο Εθνικό Ερασιτεχνικό πρωτάθλημα,[12] τη μετέπειτα Δ΄ Εθνική, γνωρίζοντας όμως τον υποβιβασμό στο τοπικό πρωτάθλημα.
Τη σεζόν 1988-89 επέστρεψε στην Δ΄ Εθνική κατηγορία στην οποία αγωνίστηκε συνεχώς μέχρι και τη σεζόν 1997-98,[13] όποτε και υποβιβάστηκε. Το 1991 έφτασε για 2η φορά στην ιστορία του στον τελικό του Κυπέλλου Ελλάδας ερασιτεχνών, όπου στον τελικό που διεξήχθη στο γήπεδο Λεωφόρου Αλεξάνδρας επικράτησε του Α.Ο. Θήβα και αναδείχθηκε κυπελλούχος.[14] Το 1999 ως πρωταθλητής Ε.Π.Σ. Κορινθίας συμμετείχε στους αγώνες μπαράζ πρωταθλητριών Ε.Π.Σ., χάνοντας την άνοδο στην Δ΄ Εθνική.
Τη σεζόν 2003-04 επέστρεψε στην Δ΄ Εθνική, ωστόσο την επόμενη χρονιά γνώρισε τον υποβιβασμό. Μετά από 1 χρονιά στο πρωτάθλημα Ε.Π.Σ. Κορινθίας, τη σεζόν 2006-07 αγωνίστηκε ξανά στην Δ΄ Εθνική, γνωρίζοντας όμως τον υποβιβασμό. Τη σεζόν 2008-09 επανήλθε στην Δ΄ Εθνική και παρέμεινε μέχρι και τη σεζόν 2010-11, όποτε και γνώρισε τον υποβιβασμό. Την αμέσως επόμενη χρονιά, 2011-12, αναδείχθηκε πρωταθλητής Ε.Π.Σ. Κορινθίας και συμμετείχε στους αγώνες μπαράζ πρωταθλητριών Ε.Π.Σ.[15], όπου τερματίζοντας στην 1η θέση του 11ου ομίλου μπροστά από τον Πανελευσινιακό κέρδισε την επάνοδο στην Δ΄ Εθνική κατηγορία.
Την περίοδο 2012-13 αγωνίστηκε ξανά στην Δ΄ Εθνική και κέρδισε το δικαίωμα συμμετοχής στη νεοσύστατη Γ΄ Εθνική Ερασιτεχνική κατηγορία της επόμενης χρονιάς 2013-14.[16] Ωστόσο όμως λόγω διοικητικών προβλημάτων δε δήλωσε συμμετοχή και επέστρεψε στο τοπικό πρωτάθλημα.[17][18] Τη σεζόν 2016-17 αναδείχθηκε πρωταθλητής Ε.Π.Σ. Κορινθίας και κέρδισε την άνοδο στην Γ΄ Εθνική Ερασιτεχνική κατηγορία,[19] όπου και αγωνίστηκε τη σεζόν 2017-18, γνωρίζοντας όμως τον υποβιβασμό.[20] Από την επόμενη χρονιά μέχρι και την τρέχουσα, 2020-21, αγωνίζεται στο πρωτάθλημα Α΄ Κατηγορίας της Ε.Π.Σ. Κορινθίας.
Από τις τάξεις του Πέλοπα Κιάτου αναδείχθηκαν αρκετοί σημαντικοί διεθνείς ποδοσφαιριστές, όπως ο τερματοφύλακας Φάνης Κοφινάς[21], ο οπισθοφύλακας Νίκος Κουρμπανάς και ποδοσφαιριστές που αγωνίστηκαν σε υψηλότερες κατηγορίες όπως οι Γιώργος Καρανίκας Γιάννης Ζάρκος, Ανδρέας Ντερτινής κ.α.
Παρουσία στα εθνικά πρωταθλήματαΕπεξεργασία
Αναλυτικά οι συμμετοχές του Πέλοπα Κιάτου στα εθνικά πρωταθλήματα:
6 συμμετοχές: 1966-67, 1977-78, 1978-79, 1979-80, 1981-82, 2017-18
18 συμμετοχές: 1982-83, 1988-89, 1989-90, 1990-91, 1991-92, 1992-93, 1993-94, 1994-95, 1995-96, 1996-97, 1997-98, 2003-04, 2004-05, 2006-07, 2008-09, 2009-10, 2010-11, 2012-13
14 πρωταθλήματα Ε.Π.Σ. Κορινθίας:
1947-48, 1948-49, 1949-50, 1952-53, 1965-66, 1972-73, 1973-74, 1987-88, 1998-99, 2002-03, 2005-06, 2007-08, 2011-12, 2016-17.
11 κύπελλα Ε.Π.Σ. Κορινθίας:
1972-73, 1978-79, 1984-85, 1990-91, 1993-94, 1994-95, 1995-96, 1996-97, 2002-03, 2003-04, 2017-18.
1 πρωτάθλημα Γ΄ Εθνικής:
↑ Ανακτήθηκε στις 9  Νοεμβρίου 2018.
↑ «Ο Πρόεδρος του Πέλοπα Κιάτου στη ΒΟΡΕΙΝΗ». voreini.gr. Ηλ. Έκδοση εφημερίδας Βορεινή. 17 Αυγούστου 2015. Ανακτήθηκε στις 21 Απριλίου 2017. [νεκρός σύνδεσμος]
↑ «Greece - List of Second Level Final Tables, 1980-1981». rsssf.com. Ανακτήθηκε στις 21 Απριλίου 2017.
↑ «Ιστορία». epskor.gr. ΕΠΣ Κορινθίας. Ανακτήθηκε στις 21 Απριλίου 2017.
↑ «Ο ΠΕΛΩΨ ΚΙΑΤΟΥ ΠΡΩΤΑΘΛΗΤΗΣ», εφ. Αθλητισμός της Ελλάδος, 26/04/1948, σελ. 4
↑ «Ο ΠΕΛΩΨ ΚΙΑΤΟΥ ΠΡΩΤΑΘΛΗΤΗΣ ΑΡΓΟΛΙΔΟΚΟΡΙΝΘΙΑΣ», εφ. Αθλητική Ηχώ, 23/06/1949, σελ. 4
↑ εφ. Αθλητική Ηχώ, 07/08/1950, σελ. 4
↑ εφ. Αθλητική Ηχώ, 17/09/1950, σελ. 4
↑ εφ. Αθλητική Ηχώ, 01/07/1973, σελ. 7
↑ εφ. Αθλητική Φωνή, 09/06/1980, σελ. 6
↑ «ΠΑΝΗΓΥΡΙ ΣΤΟ ΚΙΑΤΟ», εφ. Αθλητική Ηχώ, 15/06/1980, σελ. 2
↑ Greece - List of Fourth Level Final Tables, 1982/83 rsssf.com
↑ Greece - List of Fourth Level Final Tables rsssf.com
↑ εφ. Αθλητική Ηχώ, 13/06/1991
↑ Πρωταθλητής ο Πέλοπας Κιάτου! onsports.gr
↑ Οι ομάδες που συνεχίζουν στη νέα Γ' Εθνική sport24.gr
↑ Πέλοπας Κιάτου: Δεν κατεβαίνει στη Γ’ Εθνική onsports.gr
↑ Γ’ Εθνική: Δεν δήλωσαν συμμετοχή τρεις ομάδες onsports.gr
↑ «Τρέλα» στο Κιάτο για την άνοδο του Πέλοπα! protinews.blogspot.com
↑ Οι 8 πρωταθλητές και οι 41 ομάδες που υποβιβάστηκαν sportime.gr
↑ Φύλλο εφημερίδας "Αθλητική Ηχώ" της 15 Ιουνίου 1984, άρθρο με τίτλο: "Φάνης Κοφινάς: Ένα ταλέντο στη σκιά του Στέφα" (δημοσιεύεται ομαδική φωτογραφία του Πέλοπα Κιάτου, από την εποχή που ο Κοφινάς αγωνιζόταν στο σύλλογο, όπως αναγράφει και η λεζάντα της)